ddrg/super_eurlex huggingface dataset:
Πρόσκληση υποβολής αίτησης για χορήγηση άδειας αναζήτησης υδρογονανθράκων, όσον αφορά τον υποτομέα F6b

(2002/C 12/02)

Ο Υπουργός Οικονομικών του Βασιλείου των Κάτω Χωρών γνωστοποιεί με την παρούσα ότι έλαβε αίτηση για χορήγηση άδειας αναζήτησης υδρογονανθράκων, όσον αφορά τον υποτομέα F6b ετου τομέα F6, που εμφαίνεται στον χάρτη που αποτελεί το παράρτημα I του κανονισμού του 1996 σχετικά με τις άδειες που αφορούν τους υδρογονάνθρακες που βρίσκονται στην ηπειρωτική κρηπίδα (Stcrt. 93).

Σύμφωνα με το άρθρο 3 παράγραφος 2 της οδηγίας 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων και τη δημοσίευση του ενάτου κύκλου αιτήσεων για χορήγηση αδειών αναζήτησης υδρογονανθράκων (Stcrt. 33, 1995), ο Υπουργός Οικονομικών προσκαλεί τους ενδιαφερόμενους να υποβάλουν αιτήσεις για χορήγηση αδειών αναζήτησης υδρογονανθράκων, όσον αφορά τον υποτομέα F6b.

Οι αιτήσεις μπορούν να υποβληθούν εντός προθεσμίας 13 εβδομάδων από τη δημοσίευση της παρούσας πρόσκλησης στην Επίσημη Εφημερίδα των Ευρωπαϊκών Κοινοτήτων και πρέπει να απευθύνονται στον Υπουργό Οικονομικών, υπόψη του Διευθυντή της υπηρεσίας "Energieproductie", με την ένδειξη "να παραδοθεί ιδιοχείρως", στη διεύθυνση Bezuidenhoutseweg 6, 2594 AV Den Haag, Nederland. Οι αιτήσεις που θα αποσταλούν μετά την παρέλευση αυτής της προθεσμίας δεν θα ληφθούν υπόψη.

Η απόφαση για τις αιτήσεις θα ληφθεί το αργότερο εννέα μήνες μετά την εκπνοή της εν λόγω προθεσμίας.

Για περαιτέρω πληροφορίες, μπορείτε να καλέσετε τον αριθμό τηλεφώνου (31-70) 379 66 85.
Ανακοίνωση που αφορά τα μέτρα αντιντάμπινγκ σχετικά με τις εισαγωγές σιδηροπυριτίου καταγωγής Λαϊκής Δημοκρατίας της Κίνας, Καζακστάν, Ρωσίας και Ουκρανίας

(2002/C 15/02)

Με την απόφαση της Επιτροπής, της 21ης Φεβρουαρίου 2001, η Επιτροπή περάτωσε την διαδικασία αντιντάμπινγκ σχετικά με τις εισαγωγές σιδηροπυριτίου καταγωγής Βραζιλίας, Λαϊκής Δημοκρατίας της Κίνας, Καζακστάν, Ρωσίας, Ουκρανίας και Βενεζουέλας(1).

Την 16η Ιουνίου 2001 η επιτροπή σύνδεσης της βιομηχανίας Ferro-Alloy ("Euroalliages") και άλλοι, έγειραν αγωγή στο Πρωτοδικείο εναντίον της Επιτροπής των Ευρωπαϊκών Κοινοτήτων, ζητώντας σύμφωνα με το άρθρο 230 της συνθήκης ΕΚ, την ακύρωση του μόνου άρθρου της απόφασης 2001/230/ΕΚ όσον αφορά την Λαϊκή Δημοκρατία τη Κίνας, το Καζακστάν, την Ρωσία και την Ουκρανία: Τ132/01 Euroalliages και άλλοι εναντίον της Επιτροπής των Ευρωπαϊκών Κοινοτήτων.

Παράλληλα, η "Euroalliages" και άλλοι κατέθεσαν στο Πρωτοδικείο αίτημα για προσωρινά μέτρα, σύμφωνα με τα άρθρα 242 και 243 EK: T132/01R Euroalliages και άλλοι εναντίον της Επιτροπής των Ευρωπαϊκών Κοινοτήτων.

Με Ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων στις 14 Αυγούστου 2001 πληροφορήθηκαν τα κράτη μέλη και όλα τα ενδιαφερόμενα μέρη ότι ο Πρόεδρος του Πρωτοδικείου εξέδωσε απόφαση επί της υπόθεσης T132/01R Euroalliages και άλλοι εναντίον της Επιτροπής των Ευρωπαϊκών Κοινοτήτων σύμφωνα με την οποία οι εισαγωγές σιδηροπυριτίου (κωδικοί ΣΟ 7202 21 10, 7202 21 90, 7202 29 90 ) καταγωγής Λαϊκής Δημοκρατίας της Κίνας, Καζακστάν, Ρωσίας και Ουκρανίας θα καταγράφονται, χωρίς να απαιτείται καταβολή εγγυήσεως από τους εισαγωγείς(2).

Εντωμεταξύ, κατατέθηκε προσφυγή στο Δικαστήριο κατά της απόφασης της 1ης Αυγούστου 2001 του Προέδρου του Πρωτοδικείου: υπόθεση C-404/01P(R) Επιτροπή των Ευρωπαϊκών Κοινοτήτων εναντίον Euroalliages και άλλων. Με την παρούσα ανακοίνωση γνωστοποιείται στα κράτη μέλη και σε όλα τα ενδιαφερόμενα μέρη ότι στις 14 Δεκεμβρίου 2001, στην υπόθεση C-404/01P(R) Επιτροπή των Ευρωπαϊκών Κοινοτήτων εναντίον Euroalliages και άλλων, ο Πρόεδρος του Δικαστηρίου ακύρωσε την απόφαση του Προέδρου του Πρωτοδικείου της 1ης Αυγούστου 2001 και παρέπεμψε την υπόθεση πίσω στο Πρωτοδικείο.

(1) Απόφαση της Επιτροπής 2001/230/ΕΚ (ΕΕ L 84 της 23.3.2001, σ. 36).

(2) ΕΕ C 229 της 14.8.2001, σ. 12.
Ανακοίνωση της Επιτροπής

της 17ης Ιανουαρίου 2002

σχετικά με τον υπολογισμό του μέσου κοινοτικού ποσοστού ανοίγματος της αγοράς ηλεκτρισμού, όπως ορίζεται στην οδηγία 96/92/ΕΚ(1), όσον αφορά κοινούς κανόνες για την εσωτερική αγορά ηλεκτρισμού

(2002/C 15/03)

(Κείμενο που παρουσιάζει ενδιαφέρον για τον ΕΟΧ)

Σύμφωνα με τους υπολογισμούς της Επιτροπής, με βάση το άρθρο 19 παράγραφος 2, δεύτερο και τρίτο εδάφιο, της οδηγίας 96/92/ΕΚ, το μέσο κοινοτικό ποσοστό ανοίγματος της αγοράς ηλεκτρισμού, που ισχύει για το 2002, ανέρχεται σε 29,56 %.

Η ανωτέρω αριθμητική τιμή ελήφθη αφού υπολογίσθηκε κατά πρώτο η κατανάλωση ηλεκτρικής ενέργειας από τους καταναλωτές άνω των 20 GWh για το σύνολο των κρατών μελών, κατά δεύτερο η καθαρή συνολική κατανάλωση ηλεκτρικής ενέργειας στο σύνολο των κρατών μελών, και έπειτα διαιρέθηκε η πρώτη ποσότητα με τη δεύτερη.

(1) ΕΕ L 127 της 30.1.1997, σ. 20.
Ανακοίνωση για την επικείμενη λήξη ορισμένων μέτρων αντιντάμπινγκ

(2002/C 16/03)

1. Η Επιτροπή ανακοινώνει ότι, αν δεν αρχίσει επανεξέταση σύμφωνα με την ακόλουθη διαδικασία, τα κατωτέρω μέτρα αντιντάμπινγκ θα λήξουν την ημερομηνία που αναφέρεται στον κατωτέρω πίνακα, σύμφωνα με τις διατάξεις του άρθρου 11 παράγραφος 2 του κανονισμού (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1).

2. Διαδικασία

Οι κοινοτικοί παραγωγοί δύνανται να υποβάλουν γραπτώς αίτηση επανεξέτασης. Η αίτηση αυτή πρέπει να περιέχει επαρκή αποδεικτικά στοιχεία σύμφωνα με τα οποία η άρση των μέτρων αυτών θα μπορούσε να οδηγήσει στη συνέχιση ή την επανάληψη των πρακτικών ντάμπινγκ και της ζημίας.

Σε περίπτωση κατά την οποία η Επιτροπή αποφασίσει να επανεξετάσει τα εν λόγω μέτρα, οι εισαγωγείς, οι εξαγωγείς, οι αντιπρόσωποι της εξάγουσας χώρας και οι κοινοτικοί παραγωγοί θα έχουν τη δυνατότητα να αναπτύξουν, να απορρίψουν ή να σχολιάσουν τα θέματα που εκτίθενται στην αίτηση επανεξέτασης.

3. Προθεσμία

Οι κοινοτικοί παραγωγοί μπορούν να υποβάλουν γραπτώς αίτηση επανεξέτασης, δυνάμει του προαναφερθέντος άρθρου 11 παράγραφος 2, η οποία πρέπει να περιέλθει στην Επιτροπή των Ευρωπαϊκών Κοινοτήτων, Γενική Διεύθυνση Εμπορίου (Τμήμα B-1), B-1049 Βρυξέλλες(2), μετά τη δημοσίευση της παρούσας ανακοίνωσης και το αργότερο τρεις μήνες πριν από την ημερομηνία που αναγράφεται στον κατωτέρω πίνακα.

4. Η παρούσα ανακοίνωση δημοσιεύεται σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 της 22ας Δεκεμβρίου 1995.

>ΘΕΣΗ ΠΙΝΑΚΑ>

(1) ΕΕ L 56 της 6.3.1996, σ. 1, όπως τροποποιήθηκε τελευταία από τον κανονισμό (ΕΚ) αριθ. 2238/2000 (ΕΕ L 257 της 11.10.2000, σ. 2).

(2) Τέλεξ: COMEU 21877· φαξ (32-2) 295 65 05.
Ανακοίνωση σχετικά με τα αντισταθμιστικά μέτρα για τις εισαγωγές ράβδων ανοξείδωτου χάλυβα καταγωγής Ινδίας

(2002/C 16/04)

Με την απόφασή της 19ης Σεπτεμβρίου 2001, στην υπόθεση T-58/99, Mukand Ltd, Isibars Ltd, Ferro Alloys Corporation Ltd and Viraj Impoexpo Ltd κατά Συμβουλίου της Ευρωπαϊκής Ένωσης, το Πρωτοδικείο των Ευρωπαϊκών Κοινοτήτων ακύρωσε τον κανονισμό (ΕΚ) αριθ. 2450/98 του Συμβουλίου, της 13ης Νοεμβρίου 1998 περί επιβολής οριστικού δασμού αντιντάμπινγκ στις εισαγωγές ράβδων ανοξείδωτου χάλυβα καταγωγής Ινδίας και την οριστική είσπραξη του προσωρινού δασμού(1), τουλάχιστον όσον αφορά τις εισαγωγές στην Ευρωπαϊκή Κοινότητα ράβδων ανοξείδωτου χάλυβα που παράγονται από τις ακόλουθες εταιρείες:

- Mukand Ltd, με έδρα τη Mumbai,

- Isibars Ltd, με έδρα τη Mumbai,

- Ferro Alloys Corporation Ltd, με έδρα τη Nagpur και

- Viraj Impoexpo Ltd, με έδρα τη Mumbai.

Δεδομένου ότι δεν έγινε προσφυγή στο Δικαστήριο των Ευρωπαϊκών Κοινοτήτων, η απόφαση της 19ης Σεπτεμβρίου είναι οριστική.

Συνεπώς, οι οριστικοί αντιντάμπινγκ που καταβλήθηκαν και οι προσωρινοί δασμοί που εισπράχθηκαν βάσει του κανονισμού 2450/98 σχετικά με τις εισαγωγές στην Ευρωπαϊκη Κοινότητα ράβδων ανοξείδωτου χάλυβα των κωδικών ΣΟ 7222 20 11, 7222 20 21, 7222 20 31 και 7222 20 81 που παράγονται από τις προαναφερόμενες εταιρείες (που υπάγονται στους συμπληρωματικούς κωδικούς TARIC 8403, 8402, 8400, 8410 ) πρέπει να επιστραφούν. Για την επιστροφή πρέπει να υποβληθεί αίτηση στις εθνικές τελωνειακές αρχές σύμφωνα με τις ισχύουσες εθνικές τελωνειακές νομοθεσίες.

Βάσει της απόφασης της 19ης Σεπτεμβρίου 2001, οι εταιρείες Mukand Ltd (Mumbai), Isibars Ltd (Mumbai), Ferro Alloys Corporation Ltd (Nagpur) και Viras Impoexpo Ltd (Mumbai) δεν υπόκεινται πλέον στα αντισταθμιστικά μέτρα που επέβαλε ο κανονισμός ΕΚ) αριθ. 2450/98 της 13ης Νοεμβρίου 1998.

(1) ΕΕ L 304 της 14.11.1998, σ. 1.
Τελική ανακοίνωση για τη διάλυση της κοινής επιχείρησης Joint European Torus (JET)

(2002/C 16/08)

Η JET είναι μια κοινή επιχείρηση υπό την έννοια του κεφαλαίου V του τίτλου ΙΙ της συνθήκης Ευρατόμ, η οποία συστάθηκε με την απόφαση 78/471/Ευρατόμ του Συμβουλίου(1). Το καταστατικό της κοινής επιχείρησης εγκρίθηκε με την ίδια απόφαση, όπως τροποποιήθηκε την τελευταία φορά από την απόφαση 98/585/Ευρατόμ του Συμβουλίου(2), η οποία συνέστησε την κοινή επιχείρηση έως τις 31 Δεκεμβρίου 1999. Η Ευρατόμ, η οποία εκπροσωπείται από την Ευρωπαϊκή Επιτροπή είναι ένα από τα 18 μέλη της κοινής επιχείρησης.

Η κοινή επιχείρηση JET διαλύθηκε κατά την εκπνοή του χρόνου διάρκειάς της, στις 31 Δεκεμβρίου 1999 και σύμφωνα με το άρθρο 21 του καταστατικού της τελεί υπό εκκαθάριση. Το συμβούλιο της JET διόρισε την 1η Ιανουαρίου του 2000 τον Anthony Raymond Houghton και τον John David Ariel της HLB Kidsons, Enterprise House, 83a Western Road, Hove, East Sussex, BN3 1LJ ως εκκαθαριστές με σκοπό τη διενέργεια των διαδικασιών εκκαθάρισης της κοινής επιχείρησης.

Προηγούμενες ανακοινώσεις (2000/C 4209 και 2001/C 102/13) όσον αφορά την εκκαθάριση της κοινής επιχείρησης δημοσιεύθηκαν στις 15 Φεβρουαρίου 2000(3) και στις 31 Μαρτίου 2001(4).

Το συμβούλιο της JET κατά την τελευταία του συνεδρίαση στις 14 Δεκεμβρίου 2001 αποφάσισε:

- να δώσει εντολή στον εκκαθαριστή να διανείμει τα πλεονάζοντα κεφάλαια μεταξύ των υφισταμένων κατά τη στιγμή της εκκαθάρισης μελών, σύμφωνα με το άρθρο 21.6 του καταστατικού της JET,

- να δώσει εντολή στον εκκαθαριστή να υποβάλει έκθεση στον πρόεδρο του συμβουλίου της JET μετά το πέρας της εν λόγω διανομής,

- να απαλλάξει τον εκκαθαριστή και να διαλύσει την κοινή επιχείρηση JET με ισχύ από την ολοκλήρωση της διανομής των πλεοναζόντων κεφαλαίων.

Ο πρόεδρος του Συμβουλίου της JET επιβεβαίωσε στις 20 Δεκεμβρίου 2001 ότι η τελική διανομή των πλεοναζόντων κεφαλαίων μεταξύ των μελών έχει ολοκληρωθεί. Ως εκ τούτου, απαλλάσσονται οι εκκαθαριστές και διαλύεται η κοινή επιχείρηση σύμφωνα με το άρθρο 21.6 του καταστατικού της.

(1) ΕΕ L 151 της 7.6.1978, σ. 10.

(2) ΕΕ L 282 της 20.10.1998, σ. 65.

(3) ΕΕ C 42 της 15.2.2000, σ. 14.

(4) ΕΕ C 102 της 31.3.2001, σ. 18.
Τροποποίηση από τη Γαλλία των υποχρεώσεων δημόσιας υπηρεσίας σε ότι αφορά τις τακτικές αεροπορικές γραμμές που εκτελούνται στο εσωτερικό της Γαλλίας

(2002/C 18/07)

(Κείμενο που παρουσιάζει ενδιαφέρον για τον ΕΟΧ)

1. Η Γαλλία αποφάσισε να τροποποιήσει τις υποχρεώσεις δημόσιας υπηρεσίας σε ότι αφορά τις τακτικές αεροπορικές γραμμές οι οποίες εκτελούνται μεταξύ Castres (Mazamet) και Παρισιού (Orly), που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων C 21 της 26ης Ιανουαρίου 1999, βάσει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, σχετικά με την πρόσβαση των κοινοτικών αερομεταφορέων σε ενδοκοινοτικές αερογραμμές,

2. Οι υποχρεώσεις δημόσιας υπηρεσίας είναι οι ακόλουθες:

Ως προς την ελάχιστη συχνότητα πτήσεων:

Τα δρομολόγια πρέπει να περιλαμβάνουν τουλάχιστον δύο ταξίδια με επιστροφή ημερησίως, πρωινή και εσπερινή πτήση, από Δευτέρα-Παρασκευή, εκτός αργιών, 220 ημέρες το χρόνο.

Ως προς τα χρησιμοποιούμενα αεροσκάφη και την παρεχόμενη μεταφορική ικανότητα:

Τα δρομολόγια πρέπει να πραγματοποιούνται με αεροσκάφη με θάλαμο συμπίεσης που παρέχουν ελάχιστη μεταφορική ικανότητα τριάντα θέσεων.

Ως προς τα ωράρια πτήσεων:

Τα ωράρια πρέπει να παρέχουν τις εργάσιμες ημέρες τη δυνατότητα στους επιβάτες που ταξιδεύουν για επαγγελματικούς λόγους να μεταβαίνουν και να επιστρέφουν αυθημερόν έχοντας στη διάθεσή τους χρονικό διάστημα τουλάχιστον επτά ωρών στον προορισμό, τόσο στο Παρίσι όσο και στο Castres (Mazamet).

Επισημαίνεται ότι δεσμεύονται ορισμένες χρονοθυρίδες (slots) στον αερολιμένα του Παρισιού (Orly) για την εξυπηρέτηση του τακτικού δρομολογίου Παρίσι (Orly)-Castres (Mazamet), σύμφωνα με το άρθρο 9 του κανονισμού (ΕΟΚ) αριθ. 95/93 του Συμβουλίου της 18ης Ιανουαρίου 1993 σχετικά με τους κοινούς κανόνες κατανομής χρονοθυρίδων στους κοινοτικούς αερολιμένες. Οι ενδιαφερόμενοι για το συγκεκριμένο δρομολόγιο αερομεταφορείς μπορούν να ζητούν πληροφορίες σχετικά με χρονοθυρίδες από τον συντονιστή των αερολιμένων του Παρισιού.

Ως προς την εμπορική πολιτική:

Η εμπορία των πτήσεων πρέπει να πραγματοποιείται μέσω τουλάχιστον ενός μηχανογραφημένου συστήματος κράτησης θέσεων.

Ως προς τη συνέχεια προσφοράς πτήσεων:

Εκτός περιπτώσεων έκτακτης ανάγκης, ο αριθμός των πτήσεων που ακυρώνονται για λόγους που μπορούν να αποδοθούν άμεσα στον αερομεταφορέα δεν επιτρέπεται να υπερβαίνει, ανά έτος αεροπλοΐας IATA, το 3 % του αριθμού των προβλεπόμενων πτήσεων. Επιπλέον, ο αερομεταφορέας δεν δύναται να διακόψει την εκτέλεσή τους χωρίς προειδοποίηση έξι μηνών.

Ανακοινώνεται στους κοινοτικούς αερομεταφορείς ότι η μη τήρηση των παραπάνω υποχρεώσεων παροχής υπηρεσίας στη διαχείριση των εν λόγω γραμμών μπορεί να συνεπάγεται διοικητικές ή/και νομικές κυρώσεις.

3. Οι παρούσες υποχρεώσεις δημόσιας υπηρεσίας αντικαθιστούν, από τις 6 Μαΐου 2002, τις υποχρεώσεις δημόσιας υπηρεσίας σε ότι αφορά τις τακτικές αεροπορικές γραμμές μεταξύ Castres (Mazamet) και Παρισιού (Orly), που δημοσιεύονται στην Επίσημη Εφημερίδα των Ευρωπαϊκών Κοινοτήτων C 21 της 26ης Ιανουαρίου 1999.
Τροποποίηση από τη Γαλλία των υποχρεώσεων δημόσιας υπηρεσίας σε ότι αφορά τις τακτικές αεροπορικές γραμμές που εκτελούνται στο εσωτερικό της Γαλλίας

(2002/C 18/06)

(Κείμενο που παρουσιάζει ενδιαφέρον για τον ΕΟΧ)

1. Η Γαλλία αποφάσισε να τροποποιήσει τις υποχρεώσεις δημόσιας υπηρεσίας σε ότι αφορά τις τακτικές αεροπορικές γραμμές οι οποίες εκτελούνται μεταξύ Castres (Mazamet) και Λυών (Saint-Exupery) αφενός και Rodez (Marcillac) και Λυών (Saint-Exupery) αφετέρου, που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων C 41 της 16ης Φεβρουαρίου 1999, βάσει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, σχετικά με την πρόσβαση των κοινοτικών αερομεταφορέων σε ενδοκοινοτικές αερογραμμές.

2. Οι υποχρεώσεις δημόσιας υπηρεσίας είναι οι ακόλουθες:

Ως προς την ελάχιστη συχνότητα πτήσεων:

Τα δρομολόγια πρέπει να περιλαμβάνουν τουλάχιστον δύο ταξίδια με επιστροφή ημερησίως, πρωινή και εσπερινή πτήση, από Δευτέρα έως Παρασκευή, εκτός αργιών, 220 ημέρες το χρόνο.

Τα δρομολόγια πρέπει να εκτελούνται σύμφωνα με το σχήμα Castres (Mazamet) - Rodez (Marcillac) - Λυών (Saint-Exupery) και αντιστρόφως.

Ως προς τα χρησιμοποιούμενα αεροσκάφη και την παρεχόμενη μεταφορική ικανότητα:

Τα δρομολόγια πρέπει να πραγματοποιούνται με αεροσκάφη με θάλαμο συμπίεσης που παρέχουν ελάχιστη μεταφορική ικανότητα 18 θέσεων.

Ως προς τα ωράρια πτήσεων:

Τα ωράρια πρέπει να παρέχουν τις εργάσιμες ημέρες τη δυνατότητα στους επιβάτες που ταξιδεύουν για επαγγελματικούς λόγους να μεταβαίνουν και να επιστρέφουν αυθημερόν έχοντας στη διάθεσή τους χρονικό διάστημα τουλάχιστον έξι ωρών στον προορισμό, τόσο στο Castres (Mazamet) και Rodez (Marcillac) όσο και στη Λυών (Saint-Exupery).

Τα ωράρια πτήσεων πρέπει να επιτρέπουν τις διεθνείς ανταποκρίσεις των υπό διαμετακόμιση επιβατών από τον αερολιμένα της Λυών (Saint-Exupery).

Ως προς την εμπορική πολιτική:

Η εμπορία των πτήσεων πρέπει να πραγματοποιείται μέσω τουλάχιστον ενός μηχανογραφημένου συστήματος κράτησης θέσεων.

Ως προς τη συνέχεια προσφοράς πτήσεων:

Εκτός περιπτώσεων έκτακτης ανάγκης, ο αριθμός των πτήσεων που ακυρώνονται για λόγους που μπορούν να αποδοθούν άμεσα στον αερομεταφορέα δεν επιτρέπεται να υπερβαίνει, ανά έτος αεροπλοΐας IATA, το 3 % του αριθμού των προβλεπόμενων πτήσεων.

Επιπλέον, ο αερομεταφορέας δεν δύναται να διακόψει την εκτέλεσή τους χωρίς προειδοποίηση έξι μηνών.

Ανακοινώνεται στους κοινοτικούς αερομεταφορείς ότι η μη τήρηση των παραπάνω υποχρεώσεων παροχής υπηρεσίας στη διαχείριση των εν λόγω γραμμών μπορεί να συνεπάγεται διοικητικές ή/και νομικές κυρώσεις.

3. Οι παρούσες υποχρεώσεις δημόσιας υπηρεσίας αντικαθιστούν, από την 1η Ιουνίου 2002, τις αναφερόμενες στην ανακοίνωση της Επιτροπής που δημοσιεύεται στην Επίσημη Εφημερίδα των Ευρωπαϊκών Κοινοτήτων C 41 της 16ης Φεβρουαρίου 1999.
Διορισμός δύο μελών της επιστημονικής, τεχνικής και οικονομικής επιτροπής της αλιείας

(2002/C 16/09)

Σύμφωνα με το άρθρο 4 και το άρθρο 6 παράγραφος 1 της απόφασης 93/619/ΕΚ της Επιτροπής της 19ης Νοεμβρίου 1993 περί συστάσεως επιστημονικής, τεχνικής και οικονομικής επιτροπής αλιείας(1), η Επιτροπή αποφάσισε στις 16 Ιανουαρίου 2002 να διορίσει τον κ. E. J. SIMMONDS και τον κ. R. A. OFFICER μέλη της επιστημονικής, τεχνικής και οικονομικής επιτροπής της αλιείας σε αντικατάσταση του κ. P. KUNZLIK και του κ. J. JOYCE, οι οποίοι παραιτήθηκαν οικειοθελώς με τις επιστολές των της 6ης Αυγούστου 2001 και της 28ης Σεπτεμβρίου 2001 αντιστοίχως. Σύμφωνα με το άρθρο 6 παράγραφος 2 της προαναφερόμενης απόφασης, η θητεία και των δύο νέων μελών λήγει στις 7 Δεκεμβρίου 2002.

(1) ΕΕ L 297 της 2.12.1993, σ. 25.
Οδηγία 94/9/ΕΚ του Ευρωπαϊκού Κοινοβουλίου και του Συμβουλίου της 23ης Μαρτίου 1994 σχετικά με την προσέγγιση των νομοθεσιών των κρατών μελών για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες - 2001

(2002/C 18/04)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλων και στοιχείων αναφοράς εναρμονισμένων προτύπων βάσει της οδηγίας)

>ΘΕΣΗ ΠΙΝΑΚΑ>

Σημείωση 1:

Γενικά, η ημερομηνία λήξεως της ισχύος του τεκμηρίου συμμόρφωσης είναι η ημερομηνία απόσυρσης ("dow"), η οποία καθορίζεται από τον Ευρωπαϊκό Οργανισμό Τυποποίησης, αλλά εφιστάται η προσοχή των χρηστών των προτύπων αυτών στο γεγονός ότι σε ορισμένες εξαιρετικές περιπτώσεις, αυτό μπορεί να αλλάξει.

Σημείωση 3:

Στην περίπτωση τροποποιήσεων, το έγγραφο αναφοράς είναι το EN CCCCC:YYYY. Οι προηγούμενες τροποποιήσεις, αν υπάρχουν, και οι νέες ονομάζονται "τροποποίηση". Το αντικατασταθέν πρότυπο (στήλη 4) συνεπώς αποτελείται από το EN CCCCC:YYYY και από τις προηγούμενες τροποποιήσεις του, αν υπάρχουν, αλλά χωρίς τη νέα ονομαζόμενη "τροποποίηση". Τη δεδομένη ημερομηνία, το αντικατασταθέν πρότυπο παύει να παρέχει τεκμήρια συμμόρφωσης με τις βασικές απαιτήσεις της οδηγίας.

Παράδειγμα: Για το EN 50014:1997, εφαρμόζεται το ακόλουθο:

ΠΡΟΕΙΔΟΠΟΙΗΣΗ:

- Κάθε αίτηση για παροχή πληροφοριών σχετικά με τα πρότυπα πρέπει να απευθύνεται είτε στους ευρωπαϊκούς οργανισμούς τυποποίησης είτε στους εθνικούς οργανισμούς τυποποίησης των οποίων ο κατάλογος επισυνάπτεται ως παράρτημα στην οδηγία 98/34/ΕΚ(1) του Συμβουλίου όπως τροποποιήθηκε από την οδηγία 98/48/ΕΚ(2).

- Η δημοσίευση των στοιχείων αυτών στην Επίσημη Εφημερίδα των Ευρωπαϊκών Κοινοτήτων δεν σημαίνει ότι τα πρότυπα είναι διαθέσιμα σε όλες τις κοινοτικές γλώσσες.

- Η Επιτροπή εξασφαλίζει την ενημέρωση του παρόντος καταλόγου.

- Ο κατάλογος αυτός αντικαθιστά τους προηγούμενους καταλόγους που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων.

(1) ΕΕ L 204 της 21.7.1998.

(2) ΕΕ L 217 της 5.8.1998.
Ανακοίνωση για τη λήξη ορισμένων μέτρων αντιντάμπινγκ

(2002/C 16/07)

Μετά τη δημοσίευση ανακοίνωσης για την επικείμενη λήξη ισχύος των μέτρων(1), για την οποία δεν λήφθηκε καμία αίτηση επανεξέτασης, η Επιτροπή κοινοποιεί ότι τα προαναφερόμενα μέτρα αντιντάμπινγκ πρόκειται να λήξουν σύντομα.

Η ανακοίνωση αυτή δημοσιεύεται σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 του Συμβουλίου, της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(2).

>ΘΕΣΗ ΠΙΝΑΚΑ>

(1) ΕΕ C 122 της 25.4.2001, σ. 2.

(2) ΕΕ L 56 της 6.3.1996, σ. 1, όπως τροποποιήθηκε τελευταία από τον κανονισμό (ΕΚ) αριθ. 2238/2000 (ΕΕ L 257 της 11.10.2000, σ. 2).
Διορθωτικό στις αργίες του έτους 2003: Κράτη μέλη της Ευρωπαϊκής Ένωσης (ΕE C 288 της 23.11.2002)



Επίσημη Εφημερίδα αριθ. C 045 της 25/02/2003 σ. 0018 - 0018



Διορθωτικό στις αργίες του έτους 2003: Κράτη μέλη της Ευρωπαϊκής Ένωσης (Επίσημη Εφημερίδα των Ευρωπαϊκών Κοινοτήτων C 288 της 23ης Νοεμβρίου 2002) (2003/C 45/12) Ο κατάλογος των σελίδων 19 και 20 τροποποιείται ως εξής: - στη στήλη Β διαγράφονται οι ημερομηνίες 11 Ιουλίου και 27 Σεπτεμβρίου, - στη στήλη Β προστίθενται οι ημερομηνίες 2 Μαΐου, 30 Μαΐου, 2 Νοεμβρίου, 10 Νοεμβρίου, 27 Δεκεμβρίου, 28 Δεκεμβρίου, 29 Δεκεμβρίου, 30 Δεκεμβρίου και 31 Δεκεμβρίου.
Διορθωτικό στον κατάλογο των πτυχίων, πιστοποιητικών και άλλων τίτλων στον τομέα της αρχιτεκτονικής που αποτελούν αντικείμενο αμοιβαίας αναγνώρισης μεταξύ κρατών μελών

(Επίσημη Εφημερίδα των Ευρωπαϊκών Κοινοτήτων C 214 της 10ης Σεπτεμβρίου 2002)

(2003/C 80/12)

Στη σελίδα 11, ITALIA:

- στήλη "Ίδρυμα που χορηγεί το πτυχίο", για το πτυχίο "Laurea in architettura" προστίθεται "Università di Roma "La Sapienza""·

- στήλη "Τίτλος του πτυχίου", τελευταία παράγραφος:

- αντί: "Soltanto per i diplomi che sanciscono corsi iniziati nell'anno accademico 2002/2003",

- διάβαζε: "Soltanto per i diplomi che saranno rilasciati a partire dall'anno accademico 2002/2003".
Διορθωτικό στις επεξηγηματικές σημειώσεις της συνδυασμένης ονοματολογίας των Ευρωπαϊκών Κοινοτήτων

(Επίσημη Εφημερίδα των Ευρωπαϊκών Κοινοτήτων C 256 της 23ης Oκτωβρίου 2002)

(2003/C 178/06)

Στη σελίδα 180, κλάση 4107:

αντί: "Τα δέρµατα των κλάσεων αυτών πρέπει να είναι είτε κατεργασµένα µετά τη δέψη [αργασµένα, βαµµένα, µε κοκκώδη επιφάνεια (σαγρέ), βαθυτυπωµένα, σταµπωτά, λουστραρισµένα, ή να έχουν υποστεί κατεργασία µε στόχο να αποκτήσουν όψη καστοριού ή σατέν], είτε περγαµηνοειδή (βλέπε τις επεξηγηµατικές σηµειώσεις του ΕΣ, γενικές παρατηρήσεις του κεφαλαίου 41, III)."

διάβαζε: "Τα δέρµατα των κλάσεων αυτών δύνανται να είναι είτε κατεργασµένα µετά τη δέψη [αργασµένα, βαµµένα, µε κοκκώδη επιφάνεια (σαγρέ), βαθυτυπωµένα, σταµπωτά, ή να έχουν υποστεί κατεργασία µε στόχο να αποκτήσουν όψη καστοριού ή σατέν], είτε περγαµηνοειδή (βλέπε τις επεξηγηµατικές σηµειώσεις του ΕΣ, γενικές παρατηρήσεις του κεφαλαίου 41, III).".
Ανακοίνωση της Επιτροπής στα πλαίσια της εφαρμογής της οδηγίας 93/42/ΕΟΚ του Συμβουλίου, της 14ης Ιουνίου 1993, περί των ιατροτεχνολογικών προϊόντων της οδηγίας 98/79/ΕΚ του Ευρωπαϊκού Κοινοβουλίου και του Συμβουλίου της 27ης Οκτωβρίου 1998 περί των ιατροτεχνολογικών προϊόντων

(Επίσημη Εφημερίδα των Ευρωπαϊκών Κοινοτήτων C 182 της 31ης Ιουλίου 2002)

(2003/C 273/06)

Στη σελίδα 9, τα στοιχεία του ακόλουθου προτύπου πρέπει να αφαιρεθούν:

>ΘΕΣΗ ΠΙΝΑΚΑ>